Държавен вестник, бр. 80, 2013 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  80
органи съобразно установените за това правила 
и експлоатационни изисквания, определени 
с плана за експлоатация, неразделна част 
от проекта на технологията по чл. 69, ал. 1, 
т. 4 ЗУО.
(2) По време на експлоатацията на съоръ­
женията и инсталациите за оползотворяване 
и обезвреждане на отпадъци операторът:
1. извършва контрол по отношение на 
вида и състава на постъпващите за третиране 
отпадъци;
2. спазва технологията за оползотворяване 
или обезвреждане на отпадъците;
3. следи състоянието на технологичното 
оборудване и надеждността на строителните 
конструкции и съоръжения;
4. извършва контрол по отношение на 
емисиите на вредни вещества във въздуха, 
повърхностните и подземните води, на замър­
сяването на почвите и въздействието върху 
другите компоненти на околната среда съ­
гласно изискванията на нормативните актове 
в областта на опазване на околната среда и 
предписанията на компетентния орган, издал 
разрешението за извършване на дейности с 
отпадъци или комплексното разрешително.
Чл. 53. При експлоатацията на съоръже­
нията и инсталациите за оползотворяване и 
обезвреждане на отпадъци се предприемат 
необходимите мерки за защита от аварии и 
ограничаване на техните последици.
Чл. 54. Обслужването, поддържането и 
техническият надзор на съоръженията и ин­
сталациите за оползотворяване и обезвреждане 
на отпадъци, класифицирани като съоръжения 
с повишена опасност, се извършват при спаз­
ване на съответните наредби по чл. 31 ЗТИП.
Раздел IV
Изисквания към съхраняването на метален 
живак за повече от една година
Чл. 55. Временното съхраняване на метален 
живак за повече от една година се извършва в 
закрито помещение, като се спазват следните 
изисквания:
1. металният живак се съхранява отделно 
от другите отпадъци;
2. контейнерите се съхраняват в корита за 
събиране с подходящо покритие, така че да 
нямат пукнатини и пролуки и да са непромо­
каеми за метален живак, с вместимост, под­
ходяща за съхраняваното количество живак;
3. помещението за съхраняване се снабдява 
с изградени или естествени прегради, които 
са подходящи за защита на околната среда от 
изпускане на живак и с вместимост, подходяща 
за общото количество на съхранявания живак;
4. подовете на помещението за съхраняване 
се покриват с устойчиви на живак уплътни­
телни материали; предвижда се наклон със 
събирателна яма;
5. помещението за съхраняване се оборудва 
с противопожарна система;
6. помещението за съхраняване е с такова 
разположение, което да осигурява възможност 
всички контейнери да бъдат лесно изваждани 
от него.
Чл. 56. Контейнерите, използвани за съх­
раняване на метален живак, трябва да са 
устойчиви на корозия и удар и трябва да 
отговарят на следните характеристики:
1. не се допускат заварки по контейнера;
2. контейнерът се изработва от въглеродна 
стомана (минимум ASTM A36) или неръжда­
ема стомана (AISI 304, 316L);
3. контейнерите са непропускливи за газове 
и течности;
4. външната стена на контейнера е устой­
чива на условията на съхранение;
5. типът конструкция на контейнера пре­
минава успешно изпитването на падане и 
изпитванията за херметичност, описани в 
глави 6.1.5.3 и 6.1.5.4 от Препоръките на Ор­
ганизацията на обединените нации относно 
превоза на опасни товари, Ръководство за 
изпитвания и критерии;
6. максималната степен на запълване на 
контейнера е 80 % от обема, за да се гарантира, 
че е налице достатъчно незапълнено простран­
ство и не е възможно възникването нито на 
теч, нито на трайна повреда на контейнера в 
резултат на разширяване на течността поради 
висока температура.
Чл. 57. За съхраняване на метален живак 
в помещение за повече от една година се 
приемат само контейнери със сертификат, 
отговарящи на следните изисквания:
1. приема се само метален живак, който 
притежава характеристики, посочени в § 1, 
т. 19 от допълнителните разпоредби (ДР);
2. преди да бъдат складирани, контейнерите 
се проверяват визуално; повредени, течащи 
или корозирали контейнери не се приемат;
3. върху контейнерите се поставя траен 
печат (направен чрез щамповане), в който 
се посочва идентификационният номер на 
контейнера, материалите на изработката, 
неговото тегло в празно състояние, ЕИК на 
причинителя на отпадъците и датата на про­
изводство на контейнера;
4. на контейнерите се поставя трайно 
закрепена табелка, върху която е посочен 
идентификационният номер на сертификата.
Чл. 58. Сертификатът по чл. 57, т. 4 се издава 
от причинителя на отпадъците или ако няма 
такъв, от лицето, отговорно за управлението 
на отпадъците, и съдържа следните елементи:
1. име и адрес на причинителя на отпа­
дъците;
2. име и адрес на отговарящия за пълне­
нето на контейнера;
3. място и дата на пълненето на контейнера;